**Požiadavky na zhotoviteľa akcie/stavby**

1. Práce vykonávať podľa schválenej projektovej dokumentácie a podmienok Stavebného povolenia. Odchýlky od nej je možné realizovať len po dohode s objednávateľom a projektantom.
2. Počas výstavby priebežne viesť aktuálnu projektovú dokumentáciu s prípadnými farebne označenými dohodnutými zmenami.
3. Preškoliť svojich zamestnancov z Plánu BOZP, a Technologických postupov pre všetky druhy vykonávaných prác podľa vyhlášky 147/2013 Z.z. pred nástupom na práce.
4. Vedenie evidencie o školeniach, zdravotných, odborných spôsobilostiach a odpracovaných hodín všetkých vlastných zamestnancov ako aj zamestnancov subdodávateľov.
5. Vybavenie všetkých pracovníkov stavby základnými  OOPP v zmysle smernice Bezpečnostné pravidlá pre zamestnancov iných organizácií – kontraktorov (<http://www.duslo.sk/sk/bezpecnostne-pravidla-pre-zamestnancov-inych-organizacii-kontraktorov>).
6. Dodržiavanie ustanovení Zákona NR SR č. 124/2006 o BOZP.
7. Pracovisko udržiavať čisté, poriadok vykonávať každý deň.
8. Vedenie stavebného denníka.
9. Označiť viditeľne stavbu hranice stavby a na samostatnej tabuli formátu min. A2, s príslušnými údajmi Stavebného úradu a udržiavať ich počas celej doby realizácie.
10. V zmysle vypracovaného projektu požiarnej bezpečnosti stavby zabezpečiť rozmiestnenie a označenie požiarnotechnických zariadení – prenosné HP, požiarne uzávery, označenie únikových ciest a prekážok na únikových cestách.
11. Označenie všetkých priestorov názvom, bezpečnostnými symbolmi a ich umiestnenie.
12. Práce vykonávať v zmysle plánu bezpečnosti a ochrany zdravia pri práci a pokynov koordinátora bezpečnosti.
13. Vykonávať vlastný dozor pri prácach, zvlášť v blízkosti a pod napätím aj pre svojich subdodávateľov v zmysle príslušných predpisov a noriem, predloží zoznam osôb s uvedením príslušnej kvalifikácie.
14. V prípade vykonávania činností spojených s nebezpečenstvom vzniku požiaru zhotoviteľ požiada a povolenie na danú činnosť pracovný tím objednávateľa.
15. Pred zakrytím dodávok a prác vykonaných v priebehu montáže a výstavby zvolať čiastkové preberacie konanie so samostatným zápisom.
16. Zhotoviteľ zabezpečí zneškodnenie a odvoz ostatného i nebezpečného odpadu na jeho náklady výhradne prostredníctvom zmluvných partnerov Duslo a. s. Šaľa.
17. Pri zneškodňovaní azbestových dosiek z káblových lávok a káblových priestorov je nutné aby dodávateľ mal vybavený súhlas na nakladanie s nebezpečným odpadom (azbest) a uzavretú zmluvu s firmou oprávnenou tento odpad zneškodňovať.
18. Zhotoviteľ zabezpečí od oprávnenej firmy na zneškodňovanie azbestového odpadu doklad – výpis z obchodného registra na predmet podnikania v oblasti nakladania s azbestom (jedná sa o NO pod k.č. 17 06 05 alebo 17 06 01 –stavebné materiály obsahujúce azbest).
19. Zhotoviteľ zabezpečí nakladanie s odpadmi v zmysle zákona o odpadoch v znení neskorších predpisov.
20. Súpis demontovaného materiálu s uvedením miesta uloženia.
21. Dodať potrebné podklady pre vypracovanie miestnych a prevádzkových predpisov pre obsluhu i údržbu dodaných zariadení v slovenskom jazyku.
22. Vykonať individuálne skúšky vo všetkých profesiách podľa platných STN, po dohode s objednávateľom je možné použiť aj iné technické normy.
23. Vykonať v spolupráci s užívateľom funkčné, komplexné a garančné skúšky 72 hod..
24. Vykonať Odborné prehliadky a odborné skúšky podľa §13 vyhlášky č. 508/2009 Z. z. pre všetky profesie vrátane hromozvodu a uzemnenia.
25. Vykonať Úradné skúšky podľa §12 vyhlášky č. 508/2009 Z. z..
26. Najneskôr pri ukončení stavby dodať porealizačné geodetické zameranie a geometrický plán potrebný ku kolaudácii.
27. Vykonať meranie intenzity denného a umelého osvetlenia v miestach pracoviska i občasnej obsluhy.
28. Ku všetkým montovaným zariadeniam dodať záručné listy, návody v slovenskom jazyku, atesty, certifikáty, vyhlásenia o zhode, protokoly o vykonaní funkčných skúšok, návody na obsluhu a údržbu ...atď.
29. Odovzdať diela v súlade s vyhláškou MPSVaR č. 508/2009 Z.z, § 12, 13, so skúšobnými protokolmi, a vyhláškou SÚBP č. 59/1982 Zb. v znení vyhl. 484/1990 Zb..
30. Odstránenie vád a nedorobkov zistených pri preberacom konaní a kolaudácii stavby pred termínom určeným verejnoprávnymi orgánmi.
31. Všetky doklady je potrebné odovzdať pri preberacom konaní aj v elektronickej podobe.